PM Modi releases commemorative coins of ₹100 দিল্লীত অনুষ্ঠিত হৈছে ৯০ সংখ্যক ইণ্টাৰপোলৰ সাধাৰণ সভা। অধিৱেশনখন স্মৰণীয় কৰি তুলিবলৈ কেন্দ্ৰই ১০০ টকাৰ স্মাৰক ডাক টিকট আৰু মুদ্ৰা মুকলি কৰিছে। মুদ্ৰা আৰু ডাকটিকট প্ৰধানমন্ত্ৰী নৰেন্দ্ৰ মোদীয়ে নিজেই মুকলি কৰে।
বাতৰি অনুসৰি, পিছত নতুন দিল্লীৰ প্ৰগতি ময়দানত ইণ্টাৰপোলৰ ৯০সংখ্যক বাৰ্ষিক সাধাৰণ সভাত ভাষণ আগবঢ়াব প্ৰধানমন্ত্ৰী নৰেন্দ্ৰ মোদীয়ে।
উল্লেখ্য যে এইবাৰ দিল্লীত ইণ্টাৰপোলৰ ৯০সংখ্যক বাৰ্ষিক সাধাৰণ সভা অনুষ্ঠিত হৈছে। অধিৱেশনখন ১৮ অক্টোবৰৰ পৰা ২১ অক্টোবৰলৈ নতুন দিল্লীৰ প্ৰগতি ময়দানত অনুষ্ঠিত হ'ব। ১৯৫ খন দেশে অধিৱেশনত অংশগ্ৰহণ কৰিব বুলি আশা কৰা হৈছে। মন্ত্ৰী, আৰক্ষী মুৰব্বী, ৰাষ্ট্ৰীয় কেন্দ্ৰীয় ব্যুৰো প্ৰধান আৰু বিভিন্ন দেশৰ জ্যেষ্ঠ আৰক্ষী বিষয়াসকলে বৈঠকত উপস্থিত থাকিব বুলি জানিব পৰা গৈছে।
প্ৰধানমন্ত্ৰী নৰেন্দ্ৰ মোদীয়ে আজি ১০০ টকাৰ মুদ্ৰা উদ্বোধন কৰে যদিও ইয়াক ৰাজহুৱাভাৱে মুকলি কৰা নাই। অৱশ্যে এই মুদ্ৰাটোৰ এটা ফালে অশোক স্তম্ভ আৰু ইয়াৰ তলত ১০০ লিখা আছে।
লগতে পঢ়কঃ'প্ৰধানমন্ত্ৰী দৰাচলতে ধৰ্ষণকাৰীসকলৰ সৈতে আছে!'-কাৰ অভিযোগ?
ইণ্টাৰপোলৰ অন্তিম বৈঠক ১৯৯৭ চনত ভাৰতত অনুষ্ঠিত হৈছিল। অৰ্থাৎ ২৫ বছৰৰ পিছত ভাৰতত পুনৰ এইবাৰ এই বৈঠক অনুষ্ঠিত হৈছে। দেশত স্বাধীনতাৰ ৭৫ তম বৰ্ষ উদযাপনৰ কথা মনত ৰাখি এই বছৰৰ বৈঠকখন ভাৰতত অনুষ্ঠিত কৰাৰ প্ৰস্তাৱত অনুমোদন পাইছিল।
প্ৰধানমন্ত্ৰীৰ কাৰ্যালয়ে কয় যে এই অনুষ্ঠানটো দেশৰ আইন-শৃংখলাৰ উৎকৰ্ষতা বিশ্বৰ ওচৰত প্ৰদৰ্শন কৰাৰ এক সোণালী সুযোগ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
